
HEN YSGOLDY PENYBANC. 
dn 


AN' mlynedd lithrodd heibio, 
. Fel breuddwyd dros y fro, 
A chaddug fyn orchuddio 
Hen Hanes yn y Co'; 
Mewn nos 'r oedd Addysg Cymru 
A'r meddwl î'r heb fwyd, 
Tra'r son am Grist yn lledu, 
O bulpud Neuaddlwyd. 


Ceid lluaws o gapeli 
Yn harddu llethrau'r wlad, 
A dibrin y pregethu— 
Ond Addysg ddim mor rhad : 
Mewn oes mor ddi-ysgolion, 
Bendithiwyd llawer llanc 
O dan y Doctor tirion | 
Yn Ysgol Penybanc. 


“' Prif Ysgol y Bryn Eithin,” * 
A'i muriau oll o bridd, 

A'i tho o wellt y tyddyn, 
Fu'n enwog yn ei dydd : 

Os ceir yn Nghymru heno 
Gyfundrefn Addysg dlos, 

Ni ddylem byth anghofio 
Gwasanaeth ser y nos. 








* Hoff enw Kilsby ar yr hen Athrofa. 

Fel tôn ar lyn yn cyrchu, 
I'r lan bellenig draw, 
Mae oes yn dylanwadu 
Ar fywyd oes a ddaw ; 
Ac Ymneillduaeth Cymru, 
Mewn oesau eto gwyd, 
Yn uchel fyn glodfori 
Hen Ysgol Neuaddlwyd. 


Heb fawr o gelfi gweddus 

I'w helpu, 'r Athraw gwych 
Lafuriai'n ddi-esgeulus 

Wrth drin y pynciau sych ; 
A chalon oedd wrth galon, 

A charu Dysg yn nwyd, 
Gan Athraw a Dysgyblion 

Yn Ysgol Neuaddlwyd. 


Cofnodydd pena'r Hanes 

Fu Kilsby, danbaid gawr, 
Tystiolaeth dwymn ei fynwes 

Sy'n win i'r oes sy' nawr: 
Astudio 'r natur ddynol 

Wnai Ef yn Mhen y “ Bryn,— 
Ar hyd ei oes ragorol 

Pwy gaech yn ail yn hyn? 


Y Dr. Phillips lanbryd 
Yn mynydd Dewi Sant— 
Hen-fynyw—dreuliai'i Íywyd 
Er lles rhyw lawer cant : 
Yn Neuadlwyd y codwyd 
D. Davies o Bant-teg, 
Trwy 'i hirfaith daith ni enwyd 
O'i ddawn un dyn o ddeg. 


Esboniwr y Prophwydi— 
John Davies o Landwr, 

A Thomas Jones, Ty Ddewi, 
Amryddawn rymus wr; 

A Silvan, Eiriadurwr, 

Ai'n fwy bob dydd hyd fedd,— 
Y Doctor oedd eu noddwr 

A'i Addysg oedd eu gwledd. 


Â'r angel glan ei galon 
Gysylltai'r llawr â'r Nef, 
Ein HEvaAnus, Aberaeron, 
Penbano fu'i goleg ef,— 
Parhad o oes y Doctor 
Oedd oes yr Hybarch dad, 
A'i farn yr uchaf gynghor 
Am bethau Duw 'n y wlad! 


Feithrinfa'r eyfddydd cynar! 
Magwrfa gweision Duw 
At bagan Madagascar 
I'w alw i ddechreu BYW ; 
Mae'th enw'n glodus heddyw 
Âr gyfri'r cewri lu, 
Droent allan o Hen-fynyw 
Yn nh'w'llwch Cymru Fu. 


Ieuengaf fab y Doctor — 
Hi Benjamin, sy' fyw, 
Yn aros awr ei wobr 
Dan gysgod aden Duw ; 
Efe yw'r olaf ddolen, 
Caed aros eto'n hir, 
Anwylwn ben y gadwen 
O'r to arloesar tir. 


Os nad yw 'r Hen Ysgoldy 
Yn aros megys cynt, 
Os mynai'r fflam ei ysu, 
Ni thorai 'r tan ar hynt 
Y son am heu ddysgyblion 
Prif Ysgol Penybanc, 
Tra'n wyrdd yr hen adgofion 
El llawer oes i'w thranc. 

